CELEX: 22012D0025(01)
Language: ro
Date: 2012-02-10 00:00:00
Title: Decizia nr. 25/2012 a Comitetului mixt al SEE din 10 februarie 2012 de modificare a anexei XIII (Transporturile) la Acordul privind SEE

21.6.2012   
            
            
               RO
            
            
               Jurnalul Oficial al Uniunii Europene
            
            
               L 161/30
            
         DECIZIA NR. 25/2012 A COMITETULUI MIXT AL SEE
   din 10 februarie 2012
   de modificare a anexei XIII (Transporturile) la Acordul privind SEE
   COMITETUL MIXT AL SEE,
   având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „acordul”, în special articolul 98,
   întrucât:
   
               (1)
            
            
               Anexa XIII la acord a fost modificată prin Decizia nr. 165/2011 a Comitetului mixt al SEE din 19 decembrie 2011 (1).
            
         
               (2)
            
            
               Regulamentul (UE) nr. 36/2010 al Comisiei din 3 decembrie 2009 privind modelele comunitare de permise de mecanici de locomotivă, certificate complementare, copii certificate ale certificatelor complementare și formulare pentru cererile de permise de mecanici de locomotivă, în temeiul Directivei 2007/59/CE a Parlamentului European și a Consiliului (2), astfel cum a fost rectificat în JO L 286, 4.11.2010, p. 22, trebuie încorporat în acord,
            
         ADOPTĂ PREZENTA DECIZIE:
   Articolul 1
   În anexa XIII la acord, după punctul 42ga (Decizia 2010/17/CE a Comisiei) se inserează următorul text:
   
               „42 gb.
            
            
               
                  32010 R 0036: Regulamentul (UE) nr. 36/2010 al Comisiei din 3 decembrie 2009 privind modelele comunitare de permise de mecanici de locomotivă, certificate complementare, copii certificate ale certificatelor complementare și formulare pentru cererile de permise de mecanici de locomotivă, în temeiul Directivei 2007/59/CE a Parlamentului European și a Consiliului (JO L 13, 19.1.2010, p. 1), astfel cum a fost rectificat în JO L 286 4.11.2010, p. 22.
               În sensul prezentului acord, dispozițiile regulamentului se citesc cu următoarele adaptări:
               
                           (a)
                        
                        
                           termenii «modelul comunitar» și «modelul Comunităților Europene» din regulament și din anexele la acesta se înlocuiesc cu sintagma «modelul SEE» atunci când un permis, un certificat complementar, o copie certificată a certificatului complementar sau un formular de cerere de permis de mecanic de locomotivă sunt emise de un stat AELS;
                        
                     
                           (b)
                        
                        
                           în anexa I secțiunea 3 litera (c) teza introductivă, în ceea ce privește statele AELS, se înlocuiește cu următorul text:
                           «semnul distinctiv al statului AELS care emite permisul, tipărit cu negru, înconjurat de o elipsă neagră.»;
                        
                     
                           (c)
                        
                        
                           în anexa I secțiunea 3 litera (c) se adaugă următoarele:
                           
                                       «N
                                    
                                    
                                       :
                                    
                                    
                                       Norvegia»;
                                    
                                 
                     
                           (d)
                        
                        
                           în anexa I secțiunea 3 litera (d) se adaugă următoarele:
                           
                                       «norvegiană
                                    
                                    
                                       :
                                    
                                    
                                       FØRERBEVIS»;
                                    
                                 
                     
                           (e)
                        
                        
                           în anexa I secțiunea 6 se adaugă următorul text cu privire la statele AELS:
                           «semnul distinctiv al statului AELS care emite permisul se tipărește în conformitate cu secțiunea 3 litera (c) din prezenta anexă.»;
                        
                     
                           (f)
                        
                        
                           dreptunghiul care conține 12 stele în certificatul complementar, în copia certificatului complementar și în formularul de cerere de permis de mecanic de locomotivă menționate în anexa II secțiunea 4, anexa III secțiunea 4 și anexa IV secțiunea 2, în ceea ce privește statele AELS, se înlocuiește prin semnul distinctiv al statului AELS care eliberează permisul, tipărit cu negru, înconjurat de o elipsă neagră.”
                        
                     
         Articolul 2
   Textele Regulamentului (UE) nr. 36/2010, astfel cum a fost corectat în JO L 286, 4.11.2010, p. 22, în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
   Articolul 3
   Prezenta decizie intră în vigoare la 11 februarie 2012 cu condiția să se fi efectuat toate notificările prevăzute la articolul 103 alineatul (1) din acord către Comitetul mixt al SEE (3).
   Articolul 4
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 10 februarie 2012.
      
         
            Pentru Comitetul mixt al SEE
         
         
            Președintele interimar
         
         Gianluca GRIPPA
      
   
   
      (1)  JO L 76, 15.3.2012, p. 57.
   
      (2)  JO L 13, 19.1.2010, p. 1.
   
      (3)  Nu au fost semnalate obligații constituționale.